২ মিনিট আগের আপডেট ; বিকাল ০৫:৪৭ ; শনিবার ; এপ্রিল ০৪, ২০২০
প্রকাশিত : ২০:১৪, ফেব্রুয়ারি ২২, ২০২০ | সর্বশেষ আপডেট : ১৪:০১, ফেব্রুয়ারি ২৩, ২০২০
এক এক করে ‘ঊনপঞ্চাশ বাতাস’ ছবির রহস্যপর্দা উন্মোচিত হচ্ছে। পোস্টার, টিজার ও গান প্রকাশের পর এবার নির্মাতা মাসুদ হাসান উজ্জ্বল উন্মুক্ত করলেন ট্রেলার।
শনিবার (২২ ফেব্রুয়ারি) সন্ধ্যায় ৩ মিনিট দৈর্ঘ্যের এই ট্রেলারটি প্রকাশের পর ছবিটিকে ঘিরে তৈরি পুরনো রহস্যের জাল তো খোলেইনি, বরং বিস্তৃত হলো। এর সিনেমাটোগ্রাফি, সংলাপ আর সংগীতের মেলবন্ধনে দর্শকদের যেমন মুগ্ধ করছে, তেমনি দৃশ্য আর সংলাপের বাঁকবদলগুলো ভাবিয়ে তুলছে।
অনুমান করা যাচ্ছে না- ছবির গল্পটি আসলে কী! রহস্য, ভৌতিক, প্রেমময় নাকি সায়েন্সফিকশন?
জবাবে এর প্রায় সর্বেসর্বা মাসুদ হাসান উজ্জ্বলের কণ্ঠে একই রহস্যের হাসি। যেটা আগেও বলেছেন, তাই শোনালেন, ‘এটা কাঁচের যুগের ছবি নয়।’ তবে নতুন তথ্য দিলেন, আগের ঘোষিত মুক্তির তারিখে বদল ঘটেছে। ২৮ ফেব্রুয়ারি ছবিটি মুক্তির কথা থাকলেও সেটি পিছিয়ে গেল ১৩ মার্চ।
শুরু থেকেই ছবিটি প্রসঙ্গে তার ভাষ্য এমন, ‘‘সবার জীবনেই কিছু অনুভূতি থাকে, যা ভাষা, প্রতীক বা শব্দে প্রকাশ করা যায় না। অনুভবগুলো অনুভূত হতে হতেই যেন তার প্রকাশের আকৃতি বদলে যায়। এই রকম অনুভূতির ইংরেজি তর্জমা হতে পারে- ইনকমপ্লিট ব্রেথ। এই অসম্পূর্ণ প্রশ্বাসের চলচ্চিত্র ‘ঊনপঞ্চাশ বাতাস’। গল্পটা প্রেমের, যে প্রেম কোলাহলকে পরিণত করতে পারে নির্জনতায়।’’
রেড অক্টোবরের ব্যানারে নির্মিত ছবিটি প্রযোজনা করেছেন আসিফ হানিফ, নির্বাহী প্রযোজকের দায়িত্বে আছেন সৈয়দা শাওন। ২ ঘণ্টা ৪৫ মিনিটের এই চলচ্চিত্রের প্রধান দুটি চরিত্র রূপায়ণ করেছেন শার্লিন ফারজানা ও ইমতিয়াজ বর্ষণ।
২০৩১৩বেসরকারি হাসপাতালের ফটকে ঝুলছে ‘ক্লোজ’
৬০৪৭র‌্যাব সদস্যের করোনা শনাক্ত, শ্বশুরবাড়ি টেকনাফের ১৫ বাড়ি-দোকান লকডাউন
৪৯০১১১ এপ্রিল পর্যন্ত গণপরিবহন বন্ধ থাকবে
৪০৮১সবচেয়ে খারাপ পরিস্থিতি আসার এখনও বাকি: জাতিসংঘ মহাসচিব
৩৯৬৯নিত্যপণ্যের সরবরাহ ব্যবস্থা ভেঙে পড়ার আশঙ্কা
৩৮৮৭শহরমুখী শ্রমিকের ঢলের রহস্য জানেন তো?
৩০৩৫ছুটির পরই প্রাথমিকের শিক্ষক বদলি
২২৮৫করোনায় আরও ২ জনের মৃত্যু, নতুন রোগী ৯
১৯০৮শৈশবের যক্ষ্মার টিকায় কি করোনা মোকাবিলা সম্ভব হবে?